**אזורים חופשים מלהט"ב** הם עיריות ואזורים בפולין אשר הכריזו על עצמם כאזורים בהן לא רצויים "אידאולוגיות להט"ב" לכאורה, על מנת לאסור מצעד הגאווה, אירועים אחרים לשוויון זכויות להט"ב בפולין, הצגת תכנים ואירועי גאווה בשטחן. צעדים אלה נוצרו בעידוד מפלגת השלטון חוק וצדק וממשלת פולין וזכו לגינוי מצד האיחוד האירופי ומצד ערים ומדינות באיחוד האירופי שאף הפעילו מולן סנקציות כספיות.

החל מיוני 2020, כ-100 עיריות המקיפות כשליש מהמדינה, אימצו את ההצהרה שהביאו לכך שנקראו "אזורים חופשים מלהט"ב". אם כי מאז שנת 2021, מספר פרובינציות בהם לובלין, פולין קטן, שוויינטוקז'יסקיה, פודקרפצקיה וגמינות פולניות שונות ביטלו את ההצהרות בשטחן הן על ידי פסיקות בתי משפט והן על ידי החלטות מועצות העיר, לאחר שהאיחוד האירופי איים למנוע מהן מימון.

מפת פולין, בה מחוזות שהכריזו על עצמם כ-"אזור חופשי מלהט"ב" מסומנים באדום.‏‏‏ (לא מעודכן לספטמבר 2021)רוב האזורים אשר אימצו את ההצהרה מיוצגים על ידי פוליטיקאים קתוליים שמרנים ממפלגות ימין-לאומניות או בעד פופוליזם ימני אף על פי שההצהרות אינן ניתנות לאכיפה ובעיקר סמליות, הן מייצגות ניסיון לעודד דעה קדומה על אנשי להט"ב. שבועון החדשות הבריטי, האקונומיסט, תיאר את האזורים כ-"גימיק חסר משמעות מבחינה משפטית בעל השפעה מעשית של הכרזת עונה פתוחה על אנשי להט"ב". בדו"ח מדצמבר 2020, נציב מועצת אירופה לזכויות אדם קבע כי ההצהרות "רחוקות מלהיות רק מילים על הנייר, הצהרות ותקנות אלה משפיעות ישירות על חייהם של אנשי להט"ב בפולין".

ב-18 בדצמבר 2019 הצביע הפרלמנט האירופי, ברוב של 463 נגד 107, בגינוי חריף של האזורים. ביולי 2020, פסקו בתי המשפט לעניינים מנהליים במחוז בגליביצה וראדום כי "אזורים חופשיים מלהט"ב שהוקמו על ידי הרשויות המקומיות באיסטבנה ובקלמוב בהתאמה, ריקנים ומדגישים את הפרת החוקה בעודם מפלים אנשי להט"ב החיים במחוזותיהן".

מאז יולי 2020, האיחוד האירופי שלל מימון מקרנות המבנה של הארגון לעיריות שאימצו את ההצהרות בשטחן בעודן מפרות את אמנת זכויות היסוד של האיחוד האירופי. פולין היא המדינה החברה היחידה בארגון שיש לה ביטול הסכמה למגילת זכויות היסוד, עליה חתמה עם צירופה לאיחוד האירופי בשנת 2004. בנוסף, ערים תאומות אירופאיות הקפיאו את שיתוף הפעולה שלהן עם העיריות הפולניות המדוברות בתגובה לאימוץ ההצהרות בשטחן. בשל הפרתם של החוק האירופי, כולל סעיף 2 לחוזה על האיחוד האירופי (הליך בהסכמי האיחוד האירופי המתיר להשעות זכויות מסוימות ממדינה חברה לאחר זיהוי הפרות בהתמדה את ערכי היסוד של הארגון בהם: כיבוד כבוד האדם, חופש, דמוקרטיה, שוויון, שלטון החוק, וזכויות מיעוטים), אזורים אלה נחשבים כחלק ממשבר שלטון החוק הפולני מאז 2015.

רקע
---

בפברואר 2019 חתם ראש העיר של ורשה, רפאל צ'אסקובסקי, על הצהרה התומכת בזכויות להט"ב, והודיע על כוונתו לפעול על פי הנחיות ארגון הבריאות העולמי ולשלב סוגיות הקשורות ללהט"ב בתוכניות הלימוד של שיעורי חינוך מיני בבתי הספר בעיר. פוליטיקאים ממפלגת חוק וצדק הביעו התנגדות לתוכנית זו, ומנהיג המפלגה ירוסלב קצ'ינסקי אמר כי הצהרתו של צ'אסקובסקי מהווה "מתקפה נגד המשפחות והילדים שלנו" וכי זכויות להט"ב הן "יבוא המאיים על פולין".

על פי הדיילי טלגרף, הכרזתו של צ'אסקובסקי הובילה לתגובה "זועמת ומגולפת" מאת פוליטיקאים שמרנים ותקשורת שמרנית בפולין, והצהרות "אזור חופשי מלהט"ב" עלו כתגובה. העיתון טען בנוסף עוד כי הממסד השמרני חושש מהשפעה ליברלית בקרב הציבור אשר עשויה להמעיט את כוחה של הכנסייה הקתולית בפולין לאחר שהירידה בנוכחות הכנסייה ועליית החילון במדינה הפעילו לחץ על העמדה השמרנית.

נאו-נאצים לאומנים מוחים נגד מצעד שוויון הלהט"ב בז'שוב, בעודם אוחזים בדגל הקונפדרציה בשנת 2019
באוגוסט 2019 הצהיר הארכיבישוף של קרקוב, מרק ז'דרשבסקי בעת טקס להנצחת מרד ורשה כי "אידאולוגיית להט"ב היא כמו מכת קשת".

על פי הדיילי טלגרף החל משנת 2019, להיות הומוסקסואל מוצהר בעיירות קטנות ואזורים כפריים של פולין "כולל גבורה גופנית ונפשית גוברת" בשל מאמצי הרשויות הפולניות והכנסייה הקתולית להתנכל לאנשי להט"ב. אולם, התפיסות הציבוריות נעשו סובלניות יותר כלפי הומוסקסואליות בפולין במהלך השנים בעוד כי בשנת 2001, כ-41% מהפולנים הנסקרים קבעו כי "להיות הומו זה לא נורמלי ואסור לסבול אותם", אחוז אשר ירד ל-24% בשנת 2017, ו-5% מהנסקרים אשר סברו כי "להיות הומו זה נורמלי" בשנת 2001 גדלו ל-16% בשנת 2017.

מבחינה היסטורית, פולין הייתה מחולקת במשך שנים רבות ל-"פולין הראשונה" ו-"פולין השנייה" (אנ'), כאשר חלקה המערבי של המדינה היה מפותח יותר מבחינה כלכלית ותרבותית ומרוכזת בו עיקר הפעילות הפוליטית, בעוד החלק המזרחי מוגדר ככפרי ושמרני.

הצהרות
------

מפת פולין, בה מחוזות שהכריזו על עצמם כ-"אזור חופשי מלהט"ב" מסומנים באדום לאחר ביטולי הצהרות נכון לאוגוסט 2021
בחודשים ינואר ופברואר 2020 הכריזו המועצות המקומיות, גמינות ופרובינציות של כ-80 מחוזות בפולין, רובם בדרום-מזרח המדינה, על היותם "אזורים חופשיים מלהט"ב". אזורים אלו שייכים מבחינה היסטורית לחלק השמרני-מסורתי בפולין, ותופסים כשליש משטח המדינה. שני המסמכים שהוכרזו על ידי העיריות היו "אמנת השלטון המקומי לזכויות המשפחה", ו-"החלטה נגד אידאולוגיה להט"ב". שני המסמכים הללו סומנו בתקשורת כהצהרות על "אזורים חופשיים מלהט"ב". "אמנת השלטון המקומי לזכויות המשפחה" מתמקדת בערכי משפחה במדיניות חברתית ומתייחסת להתנגדות למשפחות חד מיניות בעקיפין, כגון הגדרת נישואים כקשר "בין גבר לאישה" בלבד. מפה אינטראקטיבית של פולין המסמנת את כל העיריות שקיבלו את אחת ההצהרות או את שתיהן, עם קישורים לטקסטי המקור שלהן, זמינה באינטרנט תחת הכותרת "Atlas of Hate" (אטלס של שנאה).

החל מאוגוסט 2019, כ-30 מועצות מקומיות הכריזו על ההצהרות בעוד כי מפברואר 2020, מועצות מקומיות המהוות כשליש מפולין הכריזו על עצמן באופן רשמי כנגד "אידאולוגיית להט"ב" או העבירו אמנות "תומכות במשפחה" בעודן מתחייבות להימנע מעידוד סובלנות או מימון ארגונים לא ממשלתיים הפועלים למען זכויות להט"ב בפולין.

### פרובינציות

1. לובלין (ההצהרה בוטלה על ידי רשויות המחוז ב-27 בספטמבר 2021)
2. פולין קטן (ההצהרה בוטלה על ידי רשויות המחוז ב-27 בספטמבר 2021)
3. פודקרפצקיה (ההצהרה בוטלה על ידי רשויות המחוז ב-27 בספטמבר 2021)
4. שוויינטוקז'יסקיה (ההצהרה בוטלה על ידי רשויות המחוז ב-22 בספטמבר 2021)
5. לודז'

### מחוזות

1. מחוז ביאליסטוק
2. מחוז ביילסקו-ביאלה
3. מחוז דמביצה
4. מחוז ירוסלב
5. מחוז קיילצה
6. מחוז קולבושובה
7. מחוז קרסניסטב
8. מחוז קרשניק
9. מחוז לסקו
10. מחוז לימנובה
11. מחוז לובאצ'וב
12. מחוז לובלין
13. מחוז לנצוט
14. מחוז לוביץ'
15. מחוז לוקוב
16. מחוז מיילץ
17. מחוז נובי טארג
18. מחוז אופוצ'נו
19. מחוז פשאסניש
20. מחוז פשיסחה
21. מחוז פולאווי
22. מחוז ראדום
23. מחוז רדזין פודלסקי
24. מחוז רווה מזובייצקה
25. מחוז ריקי
26. מחוז סותום
27. מחוז סווידניק
28. מחוז טרנוב
29. מחוז טטרה
30. מחוז טומשוב מזובייצקי
31. מחוז ויילון
32. מחוז ולושצ'ובה
33. מחוז זמושץ'

### גמינות

1. גרומניק
2. איסטבנה (ההצהרה בוטלה על ידי פסיקת בית משפט)
3. ג'ורדנוב
4. קלוב (ההצהרה בוטלה על ידי פסיקת בית משפט)
5. קרשניק (ההצהרה בוטלה על ידי מועצת העיר באפריל 2021)
6. ליפינקי
7. לוסוסינה דולנה
8. ניביילטס
9. סירניקי (ההצהרה בוטלה על ידי פסיקת בית משפט)
10. סזרזיני
11. טרזבישוב
12. טוחוב
13. טושוב נרודובי
14. אוז'נדופ
15. זאקרובק
16. סקרנביצה
17. רדיחוביבפש

מדבקות
------


|  |  |
| --- | --- |
|  |  |
| מימין: מדבקות "אזור ללא להט"ב" שצורפו לעיתון השמרני "גזטה פולסקה"
לצד מדבקות "אזור ללא שנאה" אשר הופצו בתגובה מצד
הארגון הפולני הקמפיין נגד הומופוביה
 |

העיתון השמרני, *Gazeta Polska,* צירף לגיליונותיו מדבקות "אזור ללא להט"ב". מדבקות אלו זכו לגינוי מגורמים פוליטיים רבים בפולין לצד שגרירת ארצות הברית במדינה גורג'ט מוסבכר. תומאש סאקיביץ', העורך הראשי של העיתון ציין כי "המצב מוכיח את טענתי כי להט"ב היא אידאולוגיה טוטליטרית".

בית המשפט המחוזי בוורשה הוציא צו ביניים שהורה לעצור את הפצת המדבקות עד להכרעת בית משפט. עם זאת, עורך העיתון דחה את פסק הדין וטען כי מדובר ב-"חדשות מזויפות וצנזורה" והצהיר כי העיתון "ימשיך להפיץ את המדבקות". העיתון המשיך בהפצתו אם כי בעקבות הצו שינה את הכיתוב, לנוסח "אזור נטול אידאולוגיה להט"ב".

הפצת המדבקות הובילה לפגיעה במעמדו של העיתון. בחודש יולי רשת התקשורת הפולנית, אמפיק, הגדולה במדינה, סירבה להפיץ את גזטה פולסקה לאחר הוצאת המדבקות. באוגוסט 2019 בוטל מופע שאורגן על ידי קהילת העיתון בגרסה האמריקנית אשר עתיד היה להתקיים ב-24 באוקטובר בקרנגי הול בניו יורק לאחר שתלונות רבות על ייחס העיתון לאנשי להט"ב הוביל לפרישתם של יוצרים ואמנים מהשתתפותו.

הפגנות
------

 ערך מורחב – **צעדות שוויון בפולין**  

בעיר ז'שוב, פעילי להט"ב הגישו בקשה לקיים צעדת שוויון, ובתגובה חברי מפלגת חוק וצדק ניסחו החלטה להפוך את העיר ל-"אזור חופשי מלהט"ב" וכן להוציא את קיום האירוע מחוץ לחוק. כ-29 בקשות להפגנות נגד קיומו הגיעו לבית העירייה, מה שהוביל את ראש העיר טדאוש פרנץ, מברית השמאל הדמוקרטית של האופוזיציה, לאסור את קיומו בשל חששות ביטחוניים. לאחר שבית המשפט ביטל את ההחלטה, חברי חוק וצדק הציגו הצעה האוסרת על "אידאולוגיית להט"ב" אשר תאסור על קיומו בעיר אם כי הובסה ב-2 קולות וביוני 2019 התקיים בעיר "מצעד השוויון" בעקבות אירועי האלימות במצעד השוויון הראשון בביאליסטוק (אנ').

בתגובה להפצת מדבקות העיתון גזטה פולסקה התקיימה הפגנה לסובלנות בגדנסק ב-23 ביולי 2019 תחת הסיסמה "אזור נטול אזורים". בשצ'צ'ין התקיימה הפגנה דומה תחת הסיסמה "אזור ללא שנאה", לצד לודז' בה פוליטיקאים חילקו מדבקות עם הכיתוב "אזור ללא שנאה" מאת הארגון הפולני הקמפיין נגד הומופוביה.

* צעדת השוויון בטורון, 2019צעדת השוויון בטורון, 2019
* צעדת השוויון בפוזנןצעדת השוויון בפוזנן
* צעדת השוויון בז'שובצעדת השוויון בז'שוב
* צעדת השוויון בצ'נסטוחובהצעדת השוויון בצ'נסטוחובה
* צעדת השוויון בוורשהצעדת השוויון בוורשה

השפעה על אזרחי להט"ב
--------------------

באוגוסט 2019 הצהירו מספר אנשי להט"ב לתקשורת כי הם "מרגישים לא בטוחים בפולין". על פי דו"ח דצמבר 2020 של נציב מועצת אירופה לזכויות אדם,

> 
> "הצהרות ותקנות אלה, רחוקות מלהיות רק מילים על הנייר, אשר משפיעות ישירות על חייהם של אנשי להט"ב בפולין. הנציב שמע עדויות על ההשפעה המצמררת של מסמכים אלה על תושבים ומוסדות, אשר נרתעים יותר ויותר מלהיות קשורים לכל פעילות הקשורה בזכויות אדם של אנשי להט"ב מחשש לנקמה או אובדן כספים. לממונה נאמר כי מספר כלי תקשורת שדיווחו על מסמכים אלה היו ממוקדים בפעולה משפטית, מה שהוביל על כמה מהם להפעיל צנזורה עצמית. כמו כן, נמסר לה על מקרים של תושבי להט"ב שסורבו לשירות על ידי עסקים מקומיים או של ארגונים שנשללה מהם האפשרות לקיים אירועים להעלאת מודעות בנושאי הומופוביה. פעילים הפועלים לגינוי ההצהרות היו נתונים לתביעות שהוגשו על ידי מועצות מקומיות או ארגונים שמרניים הכוללים קמפיין הכפשה המתייג אותן כשקריות על שימוש בכלים יצירתיים, והכוונה ברורה להפחיד ולהשתיק אותן. הנציב קיבל דיווחים על אנשי להט"ב רבים אשר נדחו על ידי תושבים אחרים".
> 
> 
> 
>

תגובות
------

### תמיכה בהצהרות

מפלגת השלטון חוק וצדק עודדה את ההצהרות המקומיות, כאשר פקיד מטעמה חילק מדליות בלובלין לפוליטיקאים המקומיים שתמכו בהצהרות. בוז'נה בירלו, חברת מועצה מטעם המפלגה במחוז ביאליסטוק, אמרה כי החקיקה במחוז נדרשה עקב "פרובוקציות" ו-"דרישות להכנסת נושאי להט"ב ללימודי חינוך מיני".

### התנגדות להצהרות

ביולי 2019 הצהיר נציב תלונות הציבור של פולין, אדם בודנר, הצהיר כי "הממשלה מגבירה את הרגשות ההומופוביים בקרב האוכלוסייה" עם הערות "בשולי דיבור השנאה". בודנר הודיע כי הוא מכין ערעור לבית המשפט לעניינים מנהליים על ההצהרות, שכן לפיו הן "לא רק פוליטיות אלא גם בעלות אופי נורמטיבי המשפיע על חייהם של אנשים באזורים המוצהרים".

בחודש יולי 2019 פרסמו סגן מושל העיר ורשה, מרק סולץ, וארגון החוק הפולני למאבק באפליה (PTPA), חוות דעת משפטית הקובעת כי הכרזות אזורים ללא להט"ב "ריקיניות ומוציאות אזרחים מהחברה", בעודם מדגישים את סעיף 32 לחוקת פולין המבטיח שוויון וחוסר אפליה.

פוליטיקאים ליברלים ופעילי תקשורת וזכויות אדם השוו את ההצהרות להכרזות בתקופת שלטון הגרמניה הנאצית על אזורי יודנריין ("ללא יהודים"). העיתון האיטלקי לה רפובליקה כינה את ההצהרות כ-"מושג המעורר את המונח יודנריין". מנהל ארגון הקמפיין נגד הומופוביה, סלאבה מלניק, השווה בין ההכרזות ל-"1933, כאשר היו אזורים חופשיים מקבוצה מסוימת של אנשים". סגן מושל ורשה, פאוול רביאג' צייץ כי "הפשיסטים הגרמנים יצרו אזורים חופשיים מיהודים. אפרטהייד של שחורים".

בית כנסת בבידגושץ', פולין הכבושה בגרמניה, 1939, עלייה מחסום נאצי המכריז על העיר כיודנריין ("ללא יהודים"). תמונה זו צייצה על ידי נציג מפלגתו של רוברט ביידרון בתגובה להצהרות.במרץ 2020 שידר הרדיו הבריטי, "BBC 4" סרט תיעודי על התנגדות קהילת הלהט"ב בפולין כלפי הכנסת ההצהרות באזורים במדינה.

לאחר תחילתה של מגפת הקורונה בפולין, רבים מאנשי הלהט"ב הפולניים החלו לחלק מסכות פנים בצבעי דגל הגאווה כמחאה ישירה נגד ההצהרות.

הצהרות "אזורים חופשיים מלהט"ב צוינו על ידי פוליטיקאים פולנים ליברלים כאזכור של שנות האפרטהייד בדרום אפריקה (1994-1948)
לאחר תחילתה של מגפת הקורונה בפולין, רבים מאנשי הלהט"ב הפולניים החלו לחלק מסכות פנים בצבעי דגל הגאווה כמחאה ישירה נגד ההצהרות.
ב-17 באוגוסט 2020 פורסם מכתב פתוח לנשיאת הנציבות האירופית, אורסולה פון דר ליין, הקורא לאיחוד האירופי "לנקוט צעדים מיידיים להגנה על ערכי אירופה הבסיסיים אשר הופרו בפולין". בעודה "מביעה דאגה עמוקה לגבי עתיד הדמוקרטיה בפולין" פנתה פון דר ליין לממשלת פולין ל-"הפסקת מיקוד מיעוטים מיניים כאויבים" וקראה ל-"נסיגת התמיכה בארגונים המקדמים הומופוביה". החותמים על המכתב כללו בין היתר את האישים הפולניים: פדרו אלמודובר, טימותי גרטון אש, מרגרט אטווד, ג'ון באנוויל, ג'ודית באטלר, ג'ון מקסוול קוטזי, סטיבן דלדרי, לוקה גוואדנינו, אד האריס, אגניסקה הולנד, איזבל הופרט, יאן קומסה, יורגוס לנטימוס, מייק ליי, פאוול פאליקובסקי, וולקר שלונדורף, סטלן סקארסגארד, טימותי סניידר, אולגה טוקארצ'וק, אדם זאג'בסקי וסלאבוג ז'יז'ק.

בספטמבר 2020 גינה המועמד האמריקאי לנשיאות ארצות הברית, ג'ו ביידן, את הכרזות האזורים באומרו כי "זכויות להט"ב הן זכויות אדם. ל-"אזורים חופשיים מלהט"ב" אין מקום באיחוד האירופי או בשום מקום אחר בעולם". באותו החודש הרב הראשי של פולין, מיכאל שודריך, הצהיר כי "אזורים חופשיים מלהט"ב נוגדים את ההלכה" והוסיף באומרו, "אנחנו תמיד מתלוננים על אנטישמיות, יש לנו אחריות מיוחדת לעמוד עבור מי שסובל מאפליה וגם עבור הקהילה הגאה".

ארגון "האטלס לשנאה" (Atlas of Hate), המפקח על אזורי ההכרזות במדינה, הועמד לפרס סחרוב על ידי 43 חברי פרלמנט.

החל משנת 2020, ארגון הלהט"ב האירופי "ILGA-Europe" סימן את מיקום כבודה של פולין כלפי זכויות להט"ב בשטחה כגרועה מכל 27 מדינות האיחוד האירופי.

#### האיחוד האירופי

ב-18 בדצמבר 2019 הצביע הפרלמנט האירופי (ברוב של 463 תומכים מול 107 מתנגדים) על גינויים של יותר מ-80 אזורים חופשיים מלהט"ב בפולין. הפרלמנט דרש מהרשויות הפולניות לגנות את ההצהרות ולבטל את כל ההחלטות התוקפות את זכויות אנשי הלהט"ב במדינה. על פי הפרלמנט, האזורים הם חלק מ-"הקשר רחב יותר של התקפות נגד קהילת הלהט"ב בפולין, הכוללים דיבור שנאה גובר מצד הציבור ונבחרי ציבור ותקשורת ציבורית, כמו גם מתקפות ואיסורים על קיום מצעדים למען תמיכה בזכויות להט"ב ופעולות להעלאת מודעות לקשיי הקהילה".

בהתבסס על תלונות רבות כי "מספר מועצות מקומיות אימצו הצהרות והחלטות מפלות המיועדות לאנשי להט"ב", כתבה הנציבות האירופית לנגידי חמשת המחוזות - לובלין, לודז', פולין הקטן, פודקרפצקיה ושוויינטוקז'יסקיה ב-2 ביוני 2020, והורתה להם לחקור החלטות מקומיות המכריזות על אזורים חופשיים מלהט"ב או "אמנת זכויות משפחה" האם הן פעולות מפלות כלפי אנשי להט"ב או לא. ניתן לראות את המכתב כהרחבה של ההצבעה לשנת 2019 בפרלמנט האירופי בגינוי האזורים, שכן הוא מציין את כישלונה של פולין לדבוק בערכים משותפים של האיחוד האירופי בהם: "כבוד כבוד האדם, חופש, דמוקרטיה, שוויון, שלטון החוק וכבוד לזכויות אדם, לרבות זכויותיהם של אנשים השייכים למיעוטים", כאמור בסעיף 2 לחוזה האיחוד האירופי ל-2012 אשר עלול לגרום לאובדן כספי האיחוד האירופי שיוענקו לפולין בעתיד בהם מהמבנה האירופי והשקעות.

בנאומה על מצב האיחוד האירופי בספטמבר 2020, אמרה אורסולה פון דר ליין, "אזורים חופשיים מלהט"ב הם אזורים חופשיים מהאנושות. אין להם מקום באיחוד שלנו".

במרץ 2021, ביוזמתו של חבר הפרלמנט הצרפתי פייר קרלסקינד, הכריז הפרלמנט האירופי על כל האיחוד האירופי כ-"אזור חופש הלהט"ב" בתגובה "להיחלשות זכויות הלהט"ב בחלק ממדינות האיחוד האירופי, בעיקר בפולין ובהונגריה".

ביולי 2021 הודיעה הנציבות האירופית כי היא תובעת את פולין יחד עם הונגריה על הפרת זכויות היסוד של אנשי קהילת הלהט"ב בשטחיהן.

ב-6 בספטמבר 2021 שלחה הנציבות האירופית מכתבים למספר מועצות אזוריות הקובעים כי כספי האיחוד האירופי לא יינתנו לאזורם אם לא יבטלו את מדיניות הצהרתם. לאחר מכן הנציבות חסמה כ-150 מיליון כספי יורו לאזורים חופשיים מלהט"ב, כמו גם תשלום של 42 מיליארד יורו מקרן המאבק במחלת הקורונה "Covid-recovery" בשל אי ציותה של פולין לחוק האיחוד האירופי.

#### השלכות בינלאומיות

בפברואר 2020 סיימה העיר התאומה הצרפתית סן-ז'אן-דה-ברייה את שותפותה עם העיר טוחוב הפולנית כתוצאה מהצהרת "אזור חופשי מלהט"ב" אשר אומצה על ידי הרשויות בשטחה. בפברואר 2020 השביתה הקומונה הצרפתית נוגנט-סור-אוז את שיתוף הפעולה שלה עם העיר קרשניק הפולנית כתגובה על העברת החלטה נגד להט"ב על ידי רשויות העיר. בפברואר 2020, האזור הצרפתי סאנטר-עמק הלואר השעה את שיתוף הפעולה שלו עם מחוז פולין הקטן כתגובה לאימוץ ההצהרה על ידי רשויות המחוז.

במאי 2020 סיימה העיר שווארטה הגרמנית את שיתוף הפעולה העירוני שלה עם העיר נובי סונץ' הפולנית לאחר 30 שנות שיתוף פעולה עקב אימוץ הצהרת העירייה. ביולי 2020, העיר ההולנדית ניווחיין, כמו גם העיר דואי הצרפתית, סיימו את הסכמי הערים התאומות שלהן עם פולאווי הפולנית בשל הכרזת ההצהרה אשר נוספה בשטחה באותה תקופה. ב-12 באוקטובר 2020 סיימה העיר פרמוי האירית את הסכם העיר התאומה שלה עם נובה דבה הפולנית לאחר 14 שנים של שיתוף פעולה כתגובה להכרזת ההצרה שאומצה על ידי שלטונות העיר. ב-13 בנובמבר 2020, עיריית בלורס פואורס-סינט-אמנדס הבלגית השעתה את שיתוף הפעולה שלה בן ה-20 שנה עם העיר דמביצה הפולנית לאחר אימוץ "אמנת זכויות המשפחה" בשטחה אשר מפלה משפחות של תושבי להט"ב.

ביולי 2020 הודיעה הנציבה האירופית לשוויון וצדק הלנה דאלי כי 6 ערים פולניות אשר אימצו את הצהרת "אזור חופשי מלהט"ב" בשטחן, לא יקבלו את כספי האיחוד האירופי הקשורים למימון פרויקטים במסגרת פרויקט הערם התאומות של האיחוד האירופי. ההחלטה נתקלה בביקורת של שר המשפטים הפולני זביגנייב זיוברו ממפלגת חוק וצדק. נשיאת הנציבות האירופית אורסולה פון דר ליין הגנה על ההחלטה באומרה כי "אמנותינו מבטיחות שכל אדם באירופה יהיה חופשי להיות מי שהוא, לחיות במקום בו הינם רוצים, לאהוב את מי שהם אוהבים, ולכוון גבוה ככל שהם רוצים". כתגובה, ב-18 באוגוסט הודיע השר זיוברו כי עיריית טוחוב בדרום פולין תקבל כעת 250,000 זלוטי (67,800 דולר) מקרן משרד המשפטים כתוצאה משלילת מימון האיחוד האירופי.

בספטמבר 2020 הודיעה אי מארי אריקסן סורייד, שרת החוץ הנורווגית, כי העיריות הפולניות שהציגו את הצהרות האזורים, ישללו מהן מענקי EEA (מענקים המייצגים את התרומות של איסלנד, ליכטנשטיין ונורווגיה לצמצום פערים כלכליים באזור הכלכלי האירופי (EEA) וחיזוק היחסים הדו-צדדיים עם 15 מדינות האיחוד האירופי במרכז ודרום אירופה) בעוד שפולין היא המרוויחה הגדולה ביותר מכספים אלו ועלולה להפסיד מיליוני יורו של סיוע. השעיית הכספים חלה על הגופים הממשלתיים שאימצו את הצהרות האזורים ואינם חלים על ארגונים לא ממשלתיים הפועלים באזורים.

בספטמבר 2020 פרסמה קבוצת חברי הפרלמנט האירופי מכתב שהופנה לוועדים האולימפיים האירופיים (EOC) בו דרשו לכבד את זכויותיהם של ספורטאי להט"ב והביעו הצעה לארח את המשחקים האירופיים (2023), שתוכננו להתקיים בקרקוב, במיקום אחר בשל אימוצה של הצהרת "אזור חופשי מלהט"ב" בשטחה.

קישורים חיצוניים
----------------

ויקישיתוף מדיה וקבצים בנושא **אזור חופשי מלהט"ב** בוויקישיתוף
* דרור בלילטי, ‏זוהי המציאות הטרגית של החיים בפולין ב"אזור ללא להט"בים", באתר ‏מאקו‏, 10 במרץ 2020

הערות שוליים
------------

1. ↑  Biuletyny Informacji Publicznej, bip.malopolska.pl
2. 1 2  More Than 80 Polish Towns Have Declared Themselves 'LGBTQ-Free Zones', www.vice.com (באנגלית)
3. 1 2 3  Deutsche Welle (www.dw.com), European Parliament slams 'LGBTI-free' zones in Poland | DW | 18.12.2019, DW.COM (באנגלית בריטית)
4. ↑  Pronczuk, Monika (2020-07-30). "Polish Towns That Declared Themselves 'L.G.B.T. Free' Are Denied E.U. Funds". *The New York Times* (באנגלית אמריקאית). ISSN 0362-4331. נבדק ב-2021-09-23.
5. ↑  A Third of Poland Declared ‘LGBT-Free Zone’, Balkan Insight, ‏2020-02-25 (באנגלית אמריקאית)
6. 1 2  Tomasz Nieśpiał, Lubelskie. Ani słowa o LGBT. Jest ochrona podstawowych praw i wolności, Kurier Lubelski, ‏2021-09-27 (ב־)
7. 1 2  Sukces demokratycznej opozycji: Sejmik uchylił deklarację anty-LGBT, Life in Kraków (בפולנית)
8. 1 2  Wyborcza.pl, rzeszow.wyborcza.pl
9. 1 2  Świętokrzyskie nie jest już strefą wolną od LGBT. Sejmik uchylił uchwałę, kolejne to rozważą?, Noizz, ‏2021-09-23 (בפולנית)
10. 1 2  Wyborcza.pl, lublin.wyborcza.pl
11. 1 2  Sąd unieważnił uchwałę anty-LGBT podjętą przez gminę Serniki. "Ma charakter dyskryminujący", wiadomosci.onet.pl
12. ↑  "Polish towns advocate 'LGBT ideology-free' zones while the ruling party cheers them on". *The Washington Post*. 21 ביולי 2019. ארכיון מ-2020-01-21. נבדק ב-2020-03-06. `{{cite news}}`:  (עזרה) reprint at *The Independent* (אורכב 25.04.2020 בארכיון Wayback Machine)
13. ↑  "Krakowski magistrat odpowiada na homofobiczny akt "Gazety Polskiej"" [The Krakow municipality responds to the homophobic act of "Gazeta Polska"]. *Gazeta Wyborcza* (בפולנית). Krakow. 19 ביולי 2019. ארכיון מ-2020-04-29. נבדק ב-2020-03-06. `{{cite news}}`:  (עזרה)
14. ↑  "Gdzie w Polsce przyjęto uchwały przeciw "ideologii LGBT"?" [Where in Poland were the resolutions adopted against "LGBT ideology"?] (בפולנית). ONET. 23 ביולי 2019. אורכב מ-המקור ב-2019-08-02. נבדק ב-2020-03-06. `{{cite web}}`:  (עזרה)
15. ↑  Figlerowicz, Marta (9 באוגוסט 2019). "The New Threat to Poland's Sexual Minorities" (באנגלית אמריקאית). ISSN 0015-7120. ארכיון מ-2020-04-25. נבדק ב-19 באוגוסט 2019. `{{cite news}}`:  (עזרה)
16. ↑  Uchwały anty-LGBT i inne dyskryminujące akty prawne (Paulina Pająk, Kuba Gawron), Google Docs
17. ↑  Protests at Polish plan to exit convention against domestic violence, dpa International (באנגלית)
18. ↑  "This Is War": The Story Behind Poland's Bid to Ban Abortion Today, Transitions, ‏2020-04-14 (באנגלית אמריקאית)
19. 1 2 3 4  אתר למנויים בלבד Peter Foster, ‏Polish ruling party whips up LGBTQ hatred ahead of elections amid 'gay-free' zones and Pride march attacks, The Telegraph, 9 August 2019
20. ↑  "Life beyond Europe's rainbow curtain". *The Economist*. 2020-11-21. ISSN 0013-0613. נבדק ב-2021-09-23.
21. ↑  Parliament strongly condemns ‘‘LGBTI-free zones’’ in Poland | News | European Parliament, www.europarl.europa.eu, ‏2019-12-18 (באנגלית)
22. ↑  Sąd w Gliwicach unieważnił uchwałę o "strefie wolnej od LGBT" w gminie Istebna, salon24.pl (בפולנית)
23. ↑  WSA unieważnił uchwałę "anty-LGBT" Rady Gminy w Klwowie, wpolityce.pl
24. ↑  James Frater and Lianne Kolirin CNN, EU blocks funding for six towns that declared themselves 'LGBT-Free Zones', CNN
25. ↑  Polish towns pay a steep price for anti-LGBTQ views, POLITICO, ‏2020-08-03 (באנגלית אמריקאית)
26. ↑  Pride and prejudice: Poland at war over gay rights before vote, South China Morning Post, ‏2019-08-09 (באנגלית)
27. ↑  Poland Is Holding Massive Pride Parades. But How Far Have LGBTQ Rights Really Come?, Time (באנגלית)
28. ↑  Seana Davis, Activists warn Poland’s LGBT community is 'under attack' | The Cube, euronews, ‏2019-08-20 (באנגלית)
29. 1 2  Church in Poland continues confrontation with the LGBTQ community, National Catholic Reporter, ‏2019-08-19 (באנגלית)
30. ↑  "Polish towns go 'LGBT free' ahead of bitter European election campaign". *Reuters* (באנגלית). 2019-05-21. נבדק ב-2021-09-23.
31. 1 2  Atlas nienawiści (Atlas of Hate), atlasnienawisci.pl
32. ↑  A third of Poland has now been declared an ‘LGBT-free zone’, making intolerance official, PinkNews - Gay news, reviews and comment from the world's most read lesbian, gay, bisexual, and trans news service, ‏2020-02-25 (באנגלית בריטית)
33. ↑  A Third of Poland Declared ‘LGBT-Free Zone’, Balkan Insight, ‏2020-02-25 (באנגלית אמריקאית)
34. ↑  Biuletyn Informacji Publicznej - Urząd Marszałkowski Województwa Lubelskiego w Lublinie, umwl.bip.lubelskie.pl
35. ↑  Biuletyny Informacji Publicznej, bip.malopolska.pl
36. ↑  Sejmik przyjął Samorządową Kartę Praw Rodzin, www.lodzkie.pl (ב־)
37. ↑  רויטרס‏, "אזור חופשי מלהט"ב": הקמפיין נגד הקהילה הגאה בפולין עולה מדרגה, באתר וואלה!‏, 24 ביולי 2019.
38. ↑  Santora, Marc; Berendt, Joanna (2019-07-27). "Anti-Gay Brutality in a Polish Town Blamed on Poisonous Propaganda". *The New York Times* (באנגלית אמריקאית). ISSN 0362-4331. נבדק ב-2021-09-23.
39. 1 2  "Conservative Polish magazine issues 'LGBT-free zone' stickers". *Reuters* (באנגלית). 2019-07-24. נבדק ב-2021-09-23.
40. ↑  Polish Court Rebukes "LGBT-Free Zone" Stickers, Human Rights Watch (באנגלית)
41. ↑  Polish magazine dismisses court ruling on ‘LGBT-free zone’ stickers, POLITICO, ‏2019-07-26 (באנגלית אמריקאית)
42. ↑  Polish Court Rebukes "LGBT-Free Zone" Stickers, Human Rights Watch, ‏2019-08-01 (באנגלית)
43. ↑  Jake Maher, Carnegie Hall concert linked to anti-LGBT magazine canceled, Newsweek, ‏2019-08-26 (באנגלית)
44. ↑  Tim FitzsimonsTim Fitzsimons is a reporter for NBC News he/him, Group connected to ‘LGBT-Free Zone’ newspaper cancels Carnegie Hall event, NBC News (באנגלית)
45. 1 2  ‘Foreign Ideology’: Poland’s Populists Target LGBT Rights, Balkan Insight, ‏2019-06-26 (באנגלית אמריקאית)
46. ↑  Tara John and Muhammad Darwish CNN, Polish city holds first LGBTQ pride parade despite far-right violence, CNN
47. ↑  Wyborcza.pl, szczecin.wyborcza.pl
48. 1 2  Agata Szczerbiak, Solidarni z Białymstokiem. Marsze, zbiórki i #TęczowaŚroda, www.polityka.pl, ‏20190723T181500+0200 (בפולנית)
49. ↑  Wyborcza.pl, lodz.wyborcza.pl
50. ↑  Seana Davis, Activists warn Poland’s LGBT community is 'under attack' | The Cube, euronews, ‏2019-08-20 (באנגלית)
51. ↑  Santora, Marc; Berendt, Joanna (2019-07-27). "Anti-Gay Brutality in a Polish Town Blamed on Poisonous Propaganda". *The New York Times* (באנגלית אמריקאית). ISSN 0362-4331. נבדק ב-2021-09-24.
52. ↑  Bodnar: przygotowuję się do zaskarżenia uchwał w sprawie zakazu ideologii LGBT, TVN24 (בפולנית)
53. ↑  Limited, Bangkok Post Public Company. "Right-wing Polish magazine issues anti-LGBT stickers". *Bangkok Post*. נבדק ב-2021-09-24.
54. ↑  Polskie Towarzystwo Prawa Antydyskryminacyjnego - Konferencja prasowa na rzecz osób LGBT+, www.ptpa.org.pl
55. ↑  Samorządy przyjmują uchwały wymierzone w środowiska LGBT, TVN24 (בפולנית)
56. ↑  RPO o „Strefie wolnej od LGBT": Polsce grozi dyskryminacja na rynku usług, Rzeczpospolita (בפולנית)
57. ↑  Polonia, botte e insulti al gay-pride di Bialystok, la Repubblica, ‏2019-07-21 (באיטלקית)
58. ↑  Gazeta promuje naklejki z napisem "Strefa wolna od LGBT". Ambasador USA "rozczarowana i zaniepokojona", TVN24.pl (בפולנית)
59. ↑  "Polish newspaper to issue 'LGBT-free zone' stickers". *BBC News* (באנגלית בריטית). 2019-07-18. נבדק ב-2021-09-24.
60. 1 2  Tim FitzsimonsTim Fitzsimons is a reporter for NBC News he/him, Polish magazine criticized for planning ‘LGBT-free zone’ stickers, NBC News (באנגלית)
61. ↑  Norbert Blech, Polnisches Magazin verteilt Aufkleber "LGBT-freie Zone", queer.de (ב־)
62. ↑  Trending - The fight against Poland’s ‘LGBT free zones’ - BBC Sounds, www.bbc.co.uk (באנגלית בריטית)
63. 1 2  Polish couple hand out rainbow masks to fight country's LGBTQI-free zones, Star Observer, ‏2020-04-20 (באנגלית אמריקאית)
64. ↑  "Stars sign open letter supporting Polish LGBT rights". *BBC News* (באנגלית בריטית). 2020-08-18. נבדק ב-2021-09-24.
65. ↑  LGBT+ Community in Poland: a Letter of Solidarity and Protest, gazetapl (באנגלית)
66. ↑  Biden: nigdzie na świecie nie ma miejsca na "strefy wolne od LGBT". Polska ambasada odpowiada, TVN24 (בפולנית)
67. ↑  מתי ברנהרט, ‏הרב הראשי לפולין: אזורים ללא להט"ב – נגד ההלכה, באתר "סרוגים", 5 בספטמבר 2021
68. ↑  Atlas Nienawiści nominowany do Nagrody im. Sacharowa - OKO.press, oko.press
69. ↑  In Poland’s ‘LGBT-free zones,’ existing is an act of defiance, www.cnn.com (באנגלית אמריקאית)
70. ↑  Country Ranking | Rainbow Europe, www.rainbow-europe.org
71. ↑  Deutsche Welle (www.dw.com), European Parliament slams 'LGBTI-free' zones in Poland | DW | 18.12.2019, DW.COM (באנגלית בריטית)
72. ↑  More Than 80 Polish Towns Have Declared Themselves 'LGBTQ-Free Zones', www.vice.com (באנגלית)
73. ↑  Parliament strongly condemns ‘‘LGBTI-free zones’’ in Poland | News | European Parliament, www.europarl.europa.eu, ‏2019-12-18 (באנגלית)
74. 1 2  Agnieszka Wądołowska, European Commission intervenes on "LGBT ideology free zones" in Poland, Notes From Poland, ‏2020-06-03 (באנגלית אמריקאית)
75. ↑  Ursula von der Layen w PE o strefach wolnych od LGBT - OKO.press, oko.press
76. ↑  European Parliament declares EU an LGBTIQ freedom zone, The Brussels Times, ‏2021-03-11 (באנגלית)
77. ↑  Parliament declares the European Union an ‘‘LGBTIQ Freedom Zone’’ | News | European Parliament, www.europarl.europa.eu, ‏2021-11-03 (באנגלית)
78. ↑  Deutsche Welle (www.dw.com), EU sues Hungary and Poland over LGBTQ discrimination | DW | 15.07.2021, DW.COM (באנגלית בריטית)
79. ↑  EU launches legal action over LGBTQ+ rights in Hungary and Poland, the Guardian, ‏2021-07-15 (באנגלית)
80. ↑  EU warns Polish regions they could lose funding over 'LGBT-free' zones, www.euractiv.com, ‏2021-09-07 (באנגלית בריטית)
81. ↑  Pronczuk, Monika (2021-09-24). "Europe Tightens Purse Strings to Try to Pressure Poland and Hungary". *The New York Times* (באנגלית אמריקאית). ISSN 0362-4331. נבדק ב-2021-09-28.
82. ↑  Francuska gmina zrywa partnerstwo z Tuchowem. Powodem uchwała o LGBT, Onet Wiadomości, ‏2020-02-17 (בפולנית)
83. ↑  Homophobie : Saint-Jean-de-Braye rompt ses relations avec la ville jumelle polonaise de Tuchów, France 3 Centre-Val de Loire (ב־)
84. ↑  Kolejna francuska gmina zawiesza partnerstwo z polskim miastem ze "strefą wolną od LGBT". A będą następne, TOK FM (בפולנית)
85. ↑  Onet – Jesteś na bieżąco, www.onet.pl, ‏2020-02-25
86. ↑  Par François-Xavier Rivaud Le 2 mars 2020 à 10h23, Zones anti-LGBT : la région Centre - Val-de-Loire rompt avec la Pologne, leparisien.fr, ‏2020-03-02 (ב־)
87. ↑  Centre France, Politique - "Zones anti-LGBT" : la région Centre-Val de Loire suspend sa coopération avec Malopolska en Pologne, www.larep.fr, ‏2020-02-25
88. ↑  Wyborcza.pl, krakow.wyborcza.pl
89. ↑  Dutch town ends ties with Polish twin declared 'gay-free zone', the Guardian, ‏2020-07-16 (באנגלית)
90. ↑  Francuskie Douai zawiesza współpracę z Puławami za strefę anty LGBT, oko.press
91. ↑  Irlandzkie miasto zrywa współpracę z Nową Dębą z powodu uchwały przeciw LGBT, wiadomosci.onet.pl
92. ↑  Belgijska gmina zawiesza 20-letnią współpracę z Dębicą, www.onet.pl
93. ↑  EU cuts funding to Polish cities declaring themselves "LGBT-free zones", gazetapl (באנגלית)
94. ↑  Pronczuk, Monika (2020-07-30). "Polish Towns That Declared Themselves 'L.G.B.T. Free' Are Denied E.U. Funds". *The New York Times* (באנגלית אמריקאית). ISSN 0362-4331. נבדק ב-2021-09-24.
95. ↑  "Polish 'LGBT-free' town gets state financing after EU funds cut". *Reuters* (באנגלית). 2020-08-18. נבדק ב-2021-09-24.
96. ↑  Gminy "wolne od LGBT" nie dostaną pieniędzy z funduszy norweskich. Kraśnik wycofa uchwałę?, Noizz, ‏2020-09-20 (בפולנית)
97. ↑  MSZ Norwegii: gminy „wolne od LGBT" nie dostaną funduszy norweskich, oko.press
98. ↑  Redakcja, Igrzyska Europejskie 2023. Europosłowie przeciwni organizacji zawodów sportowych w "homofobicznej" Małopolsce, Gazeta Krakowska, ‏2020-09-23 (ב־)
99. ↑  "Lawmakers criticise hosting of 2023 Games in Polish 'LGBT-free zone'". *Reuters* (באנגלית). 2020-10-08. נבדק ב-2021-09-24.

| היסטוריית להט"ב |
| --- |
| עד העת החדשה | הומוסקסואליות בתנ"ך • הומוסקסואליות במצרים העתיקה • הומוסקסואליות ברומא העתיקה • הומוסקסואליות ביוון העתיקה • פדרסטיה ביוון העתיקה • הומוסקסואליות בפרו העתיקה • בית מולי • נישואי בוסטון |  |
| המאה ה-19 | הוועדה המדעית-הומניטרית • סעיף 377 • סעיף 365 לחוק העונשין של סרי לנקה |
| המאה ה-20 באירופה | פרשת הארדן-אוילנבורג • הומוסקסואלים בגרמניה הנאצית • סעיף 175 • לסביות בגרמניה הנאצית • Der Eigene • סעיף 28 |
| המאה ה-20 באמריקה | 

|  |  |
| --- | --- |
| ארגונים ומוסדות | אגודת מאטאשין • בנותיה של ביליטיס • אגודת יאנוס • הארגונים ההומופילים בחוף המזרחי • איום הלוונדר • הורים, משפחות וחברים של לסביות והומואים • כוח המשימה הלהטב"קי הלאומי • הצילו את ילדינו • מכון הטריק-מרטין • הליגה ההומו-לסבית נגד השמצה • רבני קשת • הנוקמות הלסביות • פרויקט טרוור |
| אירועים | שערוריית הצוערים • מהומות קופר דו-נאטס • מהומות סטונוול • We Demand Rally • מבצע סבון • מהומות ליל וייט • טבח וואנוקו • התזכורת השנתית • בולטון 7 |
| שונות | התנועה לשחרור הגייז • שחרור כחול • מכונת ההומואים • בהלת הלבנדר • פסק דין One, Inc. נגד אולסן • יוזמת בריגס • פסק דין באוורס נגד הארדוויק • אל תשאל, אל תספר • המודל של פאסינגר לפיתוח זהות הומוסקסואלית ולסבית |

 |
| המאה ה-21 | קהיר 52 • החופש להינשא • פסק דין לורנס נגד טקסס • החתונות החד מיניות בסן פרנסיסקו ב-2004 • היום הבינלאומי נגד הומופוביה, טרנספוביה וביפוביה • פסק דין בונצ'קובסקי ואחרים נגד פולין • It Gets Better • לואיס נ' האריס • הצעדה לשוויון לאומי • יום הזיכרון הטרנסג'נדרי • המהומות בעקבות מצעד הגאווה בבלגרד (2010) • מבחן ההומוסקסואליות של מועצת שיתוף הפעולה של מדינות המפרץ • העצרת האנטי-הומופובית בטביליסי (2013) • החוק נגד תעמולה גאה • המחאות בנוגע לזכויות להט"ב ברוסיה בעקבות משחקי החורף 2014 • רדיפת להט"ב במדינה האסלאמית • אוברגפל נגד הודג'ס • פיגוע הירי במועדון הלהט"ב באורלנדו • רדיפת להט"בים בידי הרשויות בצ'צ'ניה • חוק אלן טיורינג • פסק דין בוסטוק נגד מחוז קלייטון • אזור חופשי מלהט"ב • השפעת מגפת הקורונה על הקהילה הגאה • פסק דין אלכסייב נגד רוסיה • חוק זכויות הורים בחינוך |
| לקטגוריה • לפורטל |